amanoisuno/poetBack huggingface dataset:
明冰篇 富嘉謨 
北陸蒼茫河海凝，南山闌幹晝夜冰，素彩峨峨明月升。深山窮穀不自見，安知采斫備嘉薦，陰房涸冱掩寒扇。陽春二月朝始暾，春光潭沱度千門，明冰時出禦至尊。彤庭赫赫九儀備，腰玉煌煌千官事，明冰畢賦周在位。憶昨沙漠寒風漲，昆侖長河冰始壯，漫汗崚嶒積亭障。嗈嗈鳴雁江上來，禁苑池台冰複開，搖青涵綠映樓臺。豳歌七月王風始，鑿冰藏用昭物軌，四時不忒千萬祀。
長門怨 吳少微 
月出映層城，孤圓上太清。君王眷愛歇，枕席涼風生。怨咽不能寢，踟躕步前楹。空階白露色，百草寒蟲鳴。念昔金房裏，猶嫌玉座輕。如何嬌所誤，長夜泣恩情。
和崔侍禦日用游開化寺閣 吳少微 
左憲多才雄，故人尤鷙鶚。護贈單于使，休軺太原郭。館次厭煩歊，清懷尋寂寞。西緣十裏餘，北上開化閣。初入雲樹間，冥蒙未昭廓。漸出欄榥外，萬里秋景焯。歲晏風落山，天寒水歸壑。覽物頌幽景，三乘動玄鑰。但敷利解言，永用忘昏著。
哭富嘉謨 吳少微 
吾友適不死，於戲社稷臣。直祿非造利，長懷大庇人。乃通承明籍，遘此敦牂春。藥厲其可畏，皇穹故匪仁。疇昔與夫子，孰雲異天倫。同病一相失，茫茫不重陳。子之文章在，其殆尼父新。鼓興斡河嶽，貞詞毒鬼神。可悲不可朽，車輤沒荒榛。聖主賢為寶，籲茲大國貧。
過漢故城 吳少微 
大漢昔未定，強秦猶擅場。中原逐鹿罷，高祖郁龍驤。經始謀帝座，茲焉壯未央。規模窺棟宇，表裏浚城隍。群後崇長樂，中朝增建章。句陳被蘭錡，樂府奏芝房。翡翠明珠帳，鴛鴦白玉堂。清晨寶鼎食，閑夜鬱金香。天馬來東道，佳人傾北方。何其赫隆盛，自謂寶靈長。歷數有時盡，哀平嗟不昌。冰堅成巨猾，火德遂頹綱。奧位匪虛校，貪天竟速亡。魂神籲社稷，豹虎鬥岩廊。金狄移灞岸，銅盤向洛陽。君王無處所，年代幾荒涼。宮闕誰家域，蓁蕪罥我裳。井田唯有草，海水變為桑。昔在高門內，於今岐路傍。餘基不可識，古墓列成行。狐兔驚魍魎，鴟鳥嚇獝狂。空城寒日晚，平野暮雲黃。烈烈樊青棘，蕭蕭吹白楊。千秋並萬歲，空使詠歌傷。
古意 吳少微 
洛陽芳樹向春開，洛陽女兒平旦來。流車走馬紛相催，北林朝日鏡明光，南國微風蘇合香。可憐窈窕女，歌終舞罷歡無極，樂往悲來長歎息。陽春白日不少留，如何年少忽遲暮，坐見明月與白露。明月白露夜已寒，
怨歌行 吳少微 
城南有怨婦，含情傍芳叢。自謂二八時，歌舞入漢宮。皇恩數流眄，承幸玉堂中。綠柏黃花催夜酒，君王厭德不忘新，況群豔冶紛來陳。是時別君不再見，綺窗蟲網氛塵色，文軒鶯對桃李顏。天王貴宮不貯老，小腰麗女奪人奇，金鞍少年曾不顧。歸來誰為夫，請謝西家婦，莫辭先醉解羅襦。
隴頭水 員半千 
路出金河道，山連玉塞門。旌旗雲裏度，楊柳曲中喧。喋血多壯膽，裹革無怯魂。嚴霜斂曙色，大明辭朝暾。塵銷營卒壘，沙靜都尉垣。霧卷白山出，風吹黃葉翻。將軍獻凱入，萬里絕河源。
隴右途中遭非語 員半千 
趙有兩毛遂，魯聞二曾參。慈母猶且惑，況在行路心。冠冕無醜士，賄賂成知己。名利我所無，清濁誰見理。敝服空逢春，緩帶不著身。出遊非懷璧，何憂乎忌人。正須自保愛，振衣出世塵。
儀坤廟樂章 員半千 
孝享雲畢，維徹有章。雲感玄羽，風淒素商。瞻望神座，祗戀匪遑。禮終樂闋，肅雍鏘鏘。
銅雀妓 王適 
日暮銅雀迥，秋深玉座清。蕭森松柏望，委郁綺羅情。君恩不再得，妾舞為誰輕。
蜀中言懷 王適 
獨坐年將暮，常懷志不通。有時須問影，無事卻書空。棄置如天外，平生似夢中。蓬心猶是客，華髮欲成翁。跡滯魂逾窘，情乖路轉窮。別離同夜月，愁思隔秋風。老少悲顏駟，盈虛悟翟公。時來不可問，何用求童蒙。
古別離 王適 
昔歲驚楊柳，高樓悲獨守。今年芳樹枝，孤棲怨別離。珠簾晝不卷，羅幔曉長垂。苦調琴先覺，愁容鏡獨知。頻年雁度無消息，罷卻鴛文何用織。夜還羅帳空有情，已能憔悴今如此，更複含情一待君。
江上有懷 王適 
湛湛江水見底清，荷花蓮子傍江生。採蓮將欲寄同心，海上雲盡月蒼蒼，萬里分輝滿洛陽。洛陽閨閣夜何央，應憐水宿洞庭子，今夕迢遙天一方。
江濱梅 王適 
忽見寒梅樹，開花漢水濱。不知春色早，疑是弄珠人。
臨水亭 閭丘均 
高館基曾山，微冪生花草。傍對野村樹，下臨車馬道。清朗悟心術，幽遐備瞻討。回合峰隱雲，聯綿渚縈島。氣似滄洲勝，風為青春好。相及盛年時，無令歎衰老。
長門怨 齊浣 
煢煢孤思逼，寂寂長門夜。妾妒亦知非，君恩那不借。攜琴就玉階，調悲聲未諧。將心托明月，流影入君懷。
長門怨 齊浣 
宮殿沉沉月欲分，昭陽更漏不堪聞。珊瑚枕上千行淚，不是思君是恨君。
儀坤廟樂章 祝欽明 
閟宮實實，清廟微微。降格無象，馨香有依。式昭纂慶，方融嗣徽。明禋是享，神保聿歸。
儀坤廟樂章 劉知幾 
妙算申帷幄，神謀出廟廷。兩階文物備，七德武功成。校獵長楊苑，屯軍細柳營。將軍獻凱入，歌舞溢重城。
儀坤廟樂章 胡雄 
送文迎武遞參差，一始一終光聖儀。四海生人歌有慶，千齡孝享肅無虧。
儀坤廟樂章 張齊賢 
祼圭既濯，郁鬯既陳。畫幕雲舉，黃流玉醇。儀充獻酌，禮盛眾禋。地察惟孝，愉焉饗親。
儀坤廟樂章 鄭善玉 
酌鬱既灌，取蕭方爇，籩豆靜器，簠簋芬飶。魚臘薦美，牲牷表絜。是戢是將，載迎載列。
儀坤廟樂章 丘悅 
孝哉我後，沖乎乃聖。道映重華，德輝文命。慕深視篋，